# 

# ΕΛΛΗΝΙΚΗ ΔΗΜΟΚΡΑΤΙΑ Αγ. Παρασκευή / /

##### ΝΟΜΟΣ ΑΤΤΙΚΗΣ

**ΔΗΜΟΣ ΑΓΙΑΣ ΠΑΡΑΣΚΕΥΗΣ Αρ. Πρωτ.:**

**Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ**

**ΤΜΗΜΑ ΑΡΧ/ΚΟΥ ΣΧΕΔΙΑΣΜΟΥ**

Πληρ: Γ. Μανωλάς

Δνση: Λ. Μεσογείων 415-417

15343 Αγ. Παρασκευή

Τηλ.: 213 2004520

FAX: 213 2004513

**ΠΡΟΣ : κ.κ. Πρόεδρο και Μέλη του Δημοτικού**

**Συμβουλίου Δήμου Αγίας Παρασκευής**

**ΘΕΜΑ : Λήψη απόφασης για την έγκριση του 2ου Ανακεφαλαιωτικού Πίνακα**

**Εργασιών- Τακτοποιητικός (2ος Α.Π.Ε) για το έργο «ΣΥΝΤΗΡΗΣΕΙΣ –**

**ΕΠΙΣΚΕΥΕΣ – ΒΕΛΤΙΩΣΕΙΣ ΣΧΟΛΙΚΩΝ ΚΤΙΡΙΩΝ ΚΑΙ ΚΤΙΡΙΩΝ ΕΝ**

**ΓΕΝΕΙ ΕΤΟΥΣ 2012».**

**Α. ΙΣΤΟΡΙΚΟ ΤΟΥ ΕΡΓΟΥ**

Με τη με αρ. 122/2012 απόφαση Οικονομικής Επιτροπής έγινε η δέσμευση και η διάθεση πιστώσεων για το έργο του θέματος. Από την Τεχνική Υπηρεσία του Δήμου συντάχθηκε και θεωρήθηκε η με αρ. 63/2012 μελέτη προϋπολογισμού 290.386,50 Ευρώ.

Με την υπ’ αριθμό 137/2012 απόφαση της Οικονομικής Επιτροπής καταρτίσθηκαν οι όροι δημοπράτησης του έργου του θέματος, προϋπολογισμού 290.386,50 ΕΥΡΩ συμπεριλαμβανομένου ΦΠΑ 23%.

Η Δημοπρασία έγινε στις 02-10-2012 και με την με αριθμό 226/2012 απόφαση της Οικονομικής Επιτροπής εγκρίθηκε το αποτέλεσμα της δημοπρασίας του εν θέματι έργου και κατακυρώθηκε το αποτέλεσμά της στην εταιρεία Λεωνίδας Σιώρης και Σια Ε.Ε., με έκπτωση 52,00 %, και με την οποία επίσης εξουσιοδοτήθηκε ο Δήμαρχος για την υπογραφή του οικείου συμφωνητικού.

Με την υπ’ αριθμ. 55969/48984//04-01-2013 απόφαση του Γενικού Γραμματέα της Αποκεντρωμένης Διοίκησης Αττικής, με την οποία εγκρίθηκε η ως άνω απόφαση της Οικονομικής Επιτροπής.

Με την με αριθμό 46/2013 απόφαση της Οικονομικής Επιτροπής με την οποία εγκρίθηκαν τα επικαιροποιημένα δικαιολογητικά και εκλήθη ο Ανάδοχος για την υπογραφή της σύμβασης.

Με το υπ’ αριθμ. πρωτ. 6875/22-02-2013 έγγραφο του Δήμου Αγίας Παρασκευής, κοινοποιήθηκε η υπ΄αρ.46/2013 απόφαση της Οικονομικής Επιτροπής στον Ανάδοχο και εκλήθη ο τελευταίος να προσέλθει στο Δημοτικό κατάστημα για την υπογραφή της εργολαβικής σύμβασης.

Το έργο προβλέπεται στο Τεχνικό Πρόγραμμα σε βάρος της πίστωσης με Κ.Α. 30.7331. 52 του προϋπολογισμού του Οικ. Έτους 2013 και 2014.

Το έργο εκτελέστηκε βάσει της υπ’ αριθμ. 12989/10-04-2013 **σύμβασης** **ποσού 139.385,52 €** συμπεριλαμβανομένου ΦΠΑ 23% **(113.321,56 € εργασίες, εργολαβικό όφελος, απρόβλεπτα, αναθεώρηση + 26.063,96 Φ.Π.Α.)**.

Η συμβατική προθεσμία περαίωσης του έργου ήταν για δώδεκα (12) μήνες από την 10-04-2013 έως και την 10-04-2014.

Με την υπ’ αρ. 105/2014 απόφαση Δημοτικού Συμβουλίου εγκρίθηκε ο 1ος Ανακεφαλαιωτικός Πίνακας Εργασιών ο οποίος ανερχόταν στο ποσό των 139.385,52 € συμπεριλαμβανομένου Φ.Π.Α. και **δεν παρουσίαζε καμία αύξηση η μείωση ως προς το συμβατικό αντικείμενο (ποσό σύμβασης 139.385,52 €).**

Με την υπ’ αρ. 173/2014 απόφαση Δημοτικού Συμβουλίου εγκρίθηκε παράταση προθεσμίας στον Ανάδοχο για ένα (1) μήνα δηλαδή από τις 10-04-2014 μέχρι τις 10-05-2014.

Με την από 08-05-2014 αναφορά των Επιβλεπόντων Μηχανικών αναφέρεται ότι το έργο του θέματος, περαιώθηκε την 30-04-2014, καλώς, εντέχνως, εμπροθέσμως και σύμφωνα με την εγκεκριμένη μελέτη.

Με το από 12-05-2014 έγγραφο της Διεύθυνσης Τεχνικών Υπηρεσιών βεβαιώνεται η περαίωση εργασιών την 30-04-2014 και ότι έχουν περατωθεί όλες οι εργασίες σύμφωνα με τις συμβατικές υποχρεώσεις, του Αναδόχου του έργου του θέματος.

Με την με αρ. πρωτ. 24336/09-05-2014 αίτηση του Αναδόχου με υπεβλήθει η Τελική Επιμέτρηση του έργου του θέματος.

Η Υπηρεσία προέβει στον έλεγχο και την διόρθωση τελικής επιμέτρησης σύμφωνα με το άρθρο 52 του Ν. 3669/2008 και το άρθρο 134 του Ν. 4070/2012 (ειδικότερα η παρ. 2), την οποία και κοινοποίησε στον Ανάδοχο με το με αρ. πρωτ. 24336/23-06-2014 έγγραφο της Δ/νσης Τεχνικών Υπηρεσιών τμήμα Αρχ/κού Σχεδιασμού.

**Β. ΣΥΜΒΑΤΙΚΟ ΑΝΤΙΚΕΙΜΕΝΟ**

Το συμβατικό αντικείμενο προέβλεπε οικοδομικές και Ηλεκτρομηχανολογικές εργασίες συντήρησης - βελτίωσης – επισκευής σε σχολεία και σε Δημοτικά κτίρια του Δήμου Αγ. Παρασκευής όπου προέκυπταν ανάλογες ανάγκες. Ενδεικτικά αναφέρονται εργασίες που πραγματοποιήθηκαν : καθαιρέσεις σοβάδων, μπετόν κ.λ.π., επιχρίσματα, χρωματισμοί, θερμομονώσεις δωμάτων, επισκευή περιφράξεων και κάγκελων, επισκευές η αντικατάσταση πορτών και παραθύρων, επισκευή υδραυλικών, τοποθέτηση αλεξικέραυνων (μαζί με χαλκοσωλήνα), τοποθέτηση νέων θερμαντικών σωμάτων η επισκευή παλαιών, επισκευές καυστήρων – λεβητοστασίων (βάνες, ηλεκτροβάνες, μανόμετρα κ.λ.π.), επισκευές ηλεκτρολογικών, αντικατάσταση η επισκευή : λαμπών, πλαφονιέρων, χελωνών, κ.λ.π.

**Γ. ΛΟΓΟΙ ΣΥΝΤΑΞΗΣ ΤΟΥ 1ου Α.Π.Ε. - ΤΑΚΤΟΠΟΙΗΤΙΚΟΥ**

**Ο παρών 2ος ΑΠΕ – τακτοποιητικός συντάχθηκε σύμφωνα με το άρθ. 57 του Ν. 3669 / 08 για να τακτοποιήσει τις ποσότητες των εργασιών όπως αυτές προέκυψαν με την ολοκλήρωση του έργου σύμφωνα με τα εγκεκριμένα ΠΠΑΕ και τις αναλυτικές επιμετρήσεις.**

Ο2ος  Α.Π.Ε. παρουσιάζει :

α) συνολική δαπάνη ποσού 106.723,74 € για εργασίες και εργολαβικό όφελος,

β) Αναθεώρηση ποσού 4.544,44 €

γ) Φ.Π.Α. 23% ποσού 25.591,68 €

και διαμορφώνεται στο συνολικό ποσό των 136.859,86 €.

Ο 2ος Α.Π.Ε. **παρουσιάζει μείωση και ως προς τον 1ο Α.Π.Ε. και ως προς τη συμβατική δαπάνη** η οποία διαμορφώνεται ως εξής :

1. **ποσό σύμβασης :** 108.777,12 € (περιλαμβάνει : εργασίες, εργολαβικό όφελος, απρόβλεπτα) **συν** την αναθεώρηση ποσού 4.544,44 € = **113.321,56 € χωρίς Φ.Π.Α.** (το ποσό των 113.321,56 € συν το Φ.Π.Α. 23% ποσού 26.063,96 € διαμορφώνεται στο ποσό των 139.385,52€).
2. **ποσό εγκεκριμένου 1ου Α.Π.Ε.** 108.777,12 € (περιλαμβάνει : εργασίες, εργολαβικό όφελος, απρόβλεπτα) **συν** την αναθεώρηση ποσού 4.544,44 € = **113.321,56 € χωρίς Φ.Π.Α.** (το ποσό των 113.321,56 € συν το Φ.Π.Α. 23% ποσού 26.063,96 € διαμορφώνεται στο ποσό των 139.385,52€).
3. **ποσό 2ου Α.Π.Ε. :** 106.723,74 (περιλαμβάνει εργασίες, εργολαβικό όφελος, **συν** την αναθεώρηση ποσού 4.544,44 € = **111.268,18 € χωρίς Φ.Π.Α.** (το ποσό των 111.268,18 € συν το Φ.Π.Α. 23% ποσού 25.591,68 € διαμορφώνεται στο τελικό ποσό των 136.859,86€).
4. ποσό σύμβασης η εγκεκριμένου 1ου Α.Π.Ε. χωρίς Φ.Π.Α. **μείον** ποσό 2ου Α.Π.Ε. χωρίς Φ.Π.Α.δηλαδή **113.321,56 € - 111.268,18 € = 2.053,38 €**
5. **ήτοι παρουσιάζει μείωση ο παρών 2ος Α.Π.Ε. - τακτοποιητικός κατά 2.053,38 € (1,812%) σε σχέση με τον εγκεκριμένο 1ο Α.Π.Ε. η σε σχέση με τη συμβατική δαπάνη (ποσό σύμβασης).**

Πίνακας: Οικονομικής διαμόρφωσης του έργου

|  |  |
| --- | --- |
| ΑΡΧΙΚΗ ΣΥΜΒΑΣΗ | 113.321,56 € + 26.063,96ΦΠΑ = **139.385,52 € συμπεριλαμβανομένου ΦΠΑ** |
| ΕΓΚΕΚΡΙΜΕΝΟΣ 1ος ΑΠΕ | 113.321,56 € + 26.063,96ΦΠΑ = **139.385,52 € συμπεριλαμβανομένου ΦΠΑ** |
| ΤΑΚΤΟΠΟΙΗΤΙΚΟΣ 2ος Α.Π.Ε. | 111.268,18 € + 25.591,68 € Φ.Π.Α = **136.859,86 € συμπεριλαμβανομένου ΦΠΑ** |

**Κατόπιν των ανωτέρω και σύμφωνα με τις διατάξεις του Ν. 3669/2008 άρθρο 57 παρακαλούμε :**

για τη λήψη σχετικής απόφασης έγκρισης του 2ου Ανακεφαλαιωτικού Πίνακα Εργασιών - Τακτοποιητικός (2ος Α.Π.Ε.) για το έργο «Συντηρήσεις – Επισκευές – Βελτιώσεις σχολικών κτιρίων και κτιρίων εν γένει έτους 2012».

Συνημμένα:

1. Αιτιολογική έκθεση
2. 2ος Α.Π.Ε. - ΤΑΚΤΟΠΟΙΗΤΙΚΟΣ
3. Έντυπο ελέγχου μεταβολών επί έλαττον

– επί πλέον δαπανών.

**Η ΑΝΤΙΔΗΜΑΡΧΟΣ**

**ΤΕΧΝΙΚΩΝ ΥΠΗΡΕΣΙΩΝ**

**ΕΛΙΣΑΒΕΤ ΠΕΤΣΑΤΩΔΗ**